stanford-oval/wikipedia huggingface dataset:
קרב קולד הרבור
שדה הקרב

הקרב נערך במרכז וירג'יניה, במה שהוא כיום מכניקסוויל, על אותה קרקע כמו קרב גיינס'ס מיל (Battle of Gaines' Mill) במהלך קרבות שבעת הימים בשנת 1862. כמה מקורות מתייחסים לקרב ב-1862 כקרב קולד הרבור הראשון, ו-1864 קרב כמו הקרב השני של קולד הארבור. חיילי האיחוד הופתעו והזדעזעו לגלות שרידי גופות מהקרב הראשון תוך כדי התבצרות.
קולד הרבור לא הייתה עיר נמל, למרות המשתמע מהשם. קרב קולד הרבור נקרא על שם שני פונדקי דרכים בשם "קולד הרבור" (הנמל הקר) אשר סיפקו מחסה (נמל) להולכים בדרך, אבל לא ארוחות חמות. אולד קולד הארבור ניצב שני קילומטרים מזרחית לגינס'ס מיל, וקולד הרבור החדש קילומטר מדרום מזרח. שניהם היו כ-10 מייל (16 ק"מ) צפונית-מזרחית לריצ'מונד, בירת הקונפדרציה.
לאחר הקרב

בעקבות הקרב התפרסמו כתבות בעיתונות האמריקאית שבהן כונה גנרל גרנט "הקצב" עדות לעלייה ברגשות האנטי-מלחמתים במדינות הצפון. הקרב ותוצאותיו סנוספו לשורת קרבות עקובי דם במערכה אילצו את גרנט לתכנן תוכנית חדשה כדי לגרום לצבא האיחוד לסגת מעמדותיו הקרב על קולד הארבור נרשפ בדפי ההיסטוריה כתבוסה הנוראה ביותר של גרנט, צבא האיחוד, בניסיון התקיפה חסרת התוחלת, איבד 10,000 עד 13,000 איש במשך שנים עשר ימים. הקרב הביא את מספר הרוגי האיחוד מאז תחילת מאי ליותר מ-52,000, בעוד צבא הדרום סבל כ 4000 הרוגים בקרב ו 33,000 מאז תחילת המערכה. שוב, גרנט לא הצליח לכפות הכרעה במערכה ולא הצליח להדוף את יריביו אל כוון לב דרום ארצות הברית ובירת הקונפדרציה. עבור גנרל לי, זה היה ניצחון משמעותי. הוא הראה לגנרל גרנט ומפקדי צבא האיחוד שאנשיו עדיין מוכנים להילחם על כל שעל אך הוא איבד את היוזמה ונאלץ להקדיש את תשומת לבו להגנה על ריצ'מונד ופטרסבורג. עם זאת בסיכומו של דבר היוזמה נותרה בידי גנרל גרנט וצבא הצפון. קרב קולד הרבור היה הניצחון האחרון בו זכה צבאו של לי וסימן את תחילת הסוף של ההתנגדות הצבאית של הקונפדרציה ואת הדרך לתבוסה צבאית. אף על פי שתושבי הדרום הבינו שמצבם נואש, הם קיוו שלהתנגדות העיקשת (והעקובה מדם) של לי יהיו השלכות פוליטיות בכך שתגרום לאברהם לינקולן להפסיד בבחירות לנשיאות ב-1864 למועמד ידידותי יותר לשלום. ההשתלטות על אטלנטה בספטמבר הבהירה כי לתקוות אלו אין בסיס.
שימור שדה הקרב

בשנת 2008, קרן מלחמת האזרחים (חטיבה של ה-American Battlefield Trust) הוסיפה את שדה הקרב של קולד הרבור ברשימת עשרת שדות הקרב בסכנת הכחדה. הפיתוח המואץ באזור ריצ'מונד הותיר 300 דונם ממה שהיה פעם לפחות שדה קרב של 7,500 דונם מאז ההכרזה על השימור נוסף חלק משדה הקרב לפארק שדה הקרב הלאומי של ריצ'מונד. מחוז האנובר מחזיק גם בפארק קטן בשטח של 50 דונם הקרן ושותפיה רכשו ושמרו 280 דונם משדה הקרב עד תחילת 2024.
לקריאה נוספת

Edward H. Bonekemper, III Ulysses S. Grant: A Victor, Not a Butcher: The Military Genius of the Man Who Won the Civil War Regnery Publishing, 2010 ISBN 1596986417
Gordon C. Rhea Cold Harbor: Grant and Lee, May 26–June 3, 1864 LSU Press, 2002 ISBN 0807128031
הערות שוליים

↑  ברוס קאטון, מלחמת האזרחים האמריקנית, עמ' 203
↑  גרג מרץ (Greg Mertz), הקרב על השממה (Battle of the Wilderness), באתר אנציקלופדיה וירג'יניה (Virginia Encyclopedia)
↑  ברוס קאטון, מלחמת האזרחים האמריקנית, עמ' 207
↑  הקרב על בית המשפט בספוטסילבניה | היסטוריה של ארצות הברית (Battle of Spotsylvania Court House | United States history), באתר אנציקלופדיה בריטניקה (באנגלית)
↑  גורדון ס. רהא (Gordon C. Rhea), מערכת נהר אנה הצפונית (The North Anna Campaign), באתר לוח זמנים מהותי אודות מלחמת האזרחים (Essential Civil War Curriculum)
↑  הקרב על נהר אנה הצפונית (Battle of North Anna), באתר אנציקלופדיה של וירג'יניה (Virginia Encyclopedia)
↑  הקרב על קולד הארבור (Battle of Cold Harbor), באתר תאגיד שדה הקרב האמריקאי (American Battle Field Trust)
| --- | --- |
בקרת זהויות :  NLI: 987007283895105171  LCCN: sh85027921 
איור של קרבות ה 3 ביוני בקולד הרבור.
קרבות 3 ביוני קולד הרבור
הלחימה בקולד הרבור איור מהקווים האחוריים, ברקע הלחימה משתוללת וממנה חוזרים חיילים פצועים ושורות של שבויים
קברנים עוסקים באיסוף שרידים של חיילים מקרב קולד הרבור. צילום מאוסף ספריית הקונגרס
וואנג צ'ואנפו

| --- | --- |

 לידה:  8 באפריל 1966 (בן 58) מחוז ווּוֵי, אנחווי, הרפובליקה העממית של סין
 מדינה:  הרפובליקה העממית של סין 
 מקום מגורים:  שנג'ן 
 ידוע בשל:  מייסד ומנכ"ל של BYD Company
 השכלה:  Central South University 
 עיסוק:  כימאי ‏•‏‏ איש עסקים
 מפלגה:  המפלגה הקומוניסטית של סין
 פרסים והוקרה:  100 Outstanding Private Entrepreneurs in the 40 Years of Reform and Opening-up 
 
וואנג צ'ואנפו (בסינית: 王传福; נולד ב-8 באפריל 1966) הוא כימאי, יזם מיליארדר סיני, ומייסד, יו"ר ומנכ"ל חברת BYD, שהיא אחת מהחברות המובילות בעולם בתחום ייצור סוללות, כלי רכב החשמליים וטכנולוגיות אנרגיה ירוקה.
ביוגרפיה > ילדות וחינוך

וואנג נולד במחוז ווּוֵי שבפרובינציית אנחווי בסין למשפחה של חקלאים עניים. במהלך לימודיו בתיכון, איבד את שני הוריו, ומאז נאלץ להסתמך על אחיו ואחותו הבוגרים שדאגו לו במהלך שנותיו כנער.
לאחר שסיים את לימודיו בתיכון, וואנג למד כימיה פיזיקלית של מתכות באוניברסיטת התעשייה של דרום-מרכז סין (כיום האוניברסיטה הדרום-מרכזית), שם סיים את לימודיו בשנת 1987. בהמשך השלים תואר שני במכון המחקר הכללי למתכות לא-ברזליות בבייג'ינג (כיום קבוצת GRINM) בשנת 1990.
ביוגרפיה > קריירה

לאחר לימודיו, וואנג עבד מספר שנים כחוקר בחסות הממשלה בתחום המתכות הלא-ברזליות. בשנת 1995, בגיל 29, החליט לעזוב את המגזר הציבורי ולהקים את חברת BYD יחד עם בן דודו, לו שיאנגיאנג, באזור שנג'ן שבסין.
חברת BYD החלה כיצרנית סוללות למכשירים ניידים, והפכה במהרה ליצרנית הגדולה בעולם של סוללות לטלפונים ניידים. ההצלחה המרשימה של החברה הביאה לעלייה חדה בשווי השוק שלה. בשנת 2008, רכשה חברת ברקשייר האת'וויי של וורן באפט 225 מיליון מניות חדשות של BYD, מה שהוביל לעלייה פי חמישה בשווי החברה. בשנת 2009, וואנג הוכתר כאיש העשיר ביותר בסין עם הון מוערך של 5.1 מיליארד דולר לפי דו"ח הורון.
עד שנת 2021, בעקבות עלייה חדה בשווי מניות BYD, עושרו של וואנג גדל ל-23.5 מיליארד דולר, מה שהפך אותו לאדם ה-14 בעושרו בסין על פי מגזין פורבס.
ביוגרפיה > פעילות פוליטית

וואנג חבר במפלגה הקומוניסטית של סין.
ביוגרפיה > חיים אישיים

וואנג נשוי ומתגורר בשנג'ן.
הערות שוליים

↑  Why Warren Buffett is investing in electric car company BYD - Apr. 13, 2009, money.cnn.com
↑  עדי טננבאום, ‏הכירו את יצרנית הרכב החשמלי הסינית שהשתלטה על השוק העולמי ועל ישראל, באתר גלובס, 10 במאי 2023
↑  Russell Flannery, Stock, Sales Surge Lifts Wealth Of China EV Maker BYD's CEO, Forbes (באנגלית)
| --- | --- |
בקרת זהויות :  PLWABN: 9813666381205606  ISNI: 0000 0001 2078 4795  LCCN: no2011096553  LNB: 000251342  VIAF: 171842615   WorldCat (עם VIAF): 171842615
אליעזר נחמן פואה

| --- | --- |
 לידה:  רג'ו אמיליה
 פטירה:  23 ביוני 1659 רג'ו אמיליה, איטליה 
 תקופת הפעילות:  ? – 23 ביוני 1659 
 
רבי אליעזר נחמן פואה (נפטר בב' בתמוז ה'תי"ט, 1659), היה חכם איטלקי, תלמיד הרמ"ע מפאנו.
ביוגרפיה

נולד ברג'יו שבאיטליה לאביו שמואל. את רוב תורתו למד מפי רבי מנחם עזריה מפאנו (המכונה הרמ"ע מפאנו). הוא עסק רבות בתורת הקבלה ועמד בראש קבוצת תלמידים בשם 'חבורת עלובים'. בנוסף שימש אב בית הדין של מחוז מודנה. הוא עסק גם בקבלה מעשית וכתב קמיעות שונים.
חיבוריו

בין ספריו של רבי אליעזר נחמן פואה נימנים:
גרן ארנן – על התורה.
זיכרון אבות – על מסכת אבות.
מדרש בחידוש - על הגדה של פסח, הודפס בוונציה.
דרכי התשובה - מאמרים בנושא התשובה ועוד.
רק ספרו על הגדה של פסח יצא בחייו, שאר הספרים נדפסו רק במאה ה-21, וחלקם עדיין בכתב יד.
ראו גם

המדפיסים בני פואה
הערות שוליים

| --- | --- |
בקרת זהויות :  NLI: 987007301250705171  GND: 1211580334  ISNI: 0000 0000 6695 3200  LCCN: nr91028149  NTA: 297591649  VIAF: 227145542511196641265   WorldCat (עם VIAF): 227145542511196641265 
ערך זה הוא קצרמרבנושא רבנים. אתם מוזמנים לתרום לוויקיפדיה ו.
ויומינג

ויומינג (באנגלית: Wyoming ‏האזנהקובץ:En-us-Wyoming.ogg‏Ⓘ‏) היא מדינה בארצות הברית. פירוש שמה באחת השפות האינדיאניות המקומיות הוא "המישורים הגדולים". היא האחת משתי מדינות ארצות הברית (יחד עם קולורדו מדרומה) שגבול תחום שיפוטן הוא מרובע מושלם.
אף שהיא העשירית בשטחה בין מדינות ארצות הברית, אוכלוסיית המדינה היא הקטנה ביותר – במפקד האוכלוסין שנערך ב-2020 אוכלוסיית המדינה מנתה כ-576,851 נפש שהם פחות מהאוכלוסייה של כל אחת מ-31 מהערים המאוכלסות ביותר בארצות הברית כולל דנוור בקולורדו השכנה. שאיין היא בירת המדינה והעיר המאוכלסת ביותר, עם אוכלוסייה מוערכת של 63,957 בשנת 2018.
כלכלתה של ויומינג מתבססת על ניצול משאביה הטבעיים הרבים ועל תיירות.
מקור השם

מקור השם ויומינג לא ברור. ככל הנראה מקור שם זה בשפה אינדיאנית מקומית, ופירוש השם בשפה זו הוא "המישורים הגדולים".
היסטוריה

בשנת 1867 הגיעה מסילת הברזל יוניון פסיפיק אל העיר שאיין, בירת המדינה. בניית המסילה הביאה לגידולה של העיר, וב-25 ביולי 1868 הוכרז האזור כטריטוריית ויומינג.
בשנת 1872 הוכרז פארק ילוסטון כפארק לאומי והיה למעשה הפארק הלאומי הראשון בעולם. הפארק נמצא בצפון-מערבה של המדינה.
ויומינג הפכה לאחת ממדינות ארצות הברית ב-10 ביולי 1890, והיא קרויה על שם עמק ויומינג בפנסילבניה, המוזכר בשיר גרטרוד מויומינג מאת תומאס קמפבל. את שם האזור הציע נציג בית הנבחרים ג' מ' אשבי ממדינת אוהיו.
ב-1869 העניקה טריטוריית ויומינג באופן זמני זכות הצבעה לנשים, כדי להשיג די מצביעים ולהפוך למדינה. במדינת ויומינג מונתה לראשונה אישה כרשמת בית משפט וכשופטת בית משפט.
ויומינג היא גם המדינה הראשונה שבה כיהנה מושלת. ב-4 בנובמבר 1924 נבחרו לראשונה שתי נשים בשתי מדינות למשרת המושל: נלי טיילו רוס במדינת ויומינג, ומרים א. פרגוסון בטקסס. רוס הושבעה לתפקיד ב-5 בינואר 1925, וכך זכתה להיות האישה הראשונה בתפקיד זה בהיסטוריה של ארצות הברית. כשבועיים לאחר מכן הושבעה לתפקידה פרגוסון.
גאוגרפיה

צפונית לוויומינג נמצאת מדינת מונטנה, מזרחית לה דקוטה הדרומית ונברסקה, מדרומה קולורדו, וממערבה יוטה ואיידהו. ויומינג מיושבת בדלילות רבה, ורוב שטחה ריק מתושבים. ויומינג היא המדינה שלה האוכלוסייה הקטנה ביותר בכל ארצות הברית, והיא שנייה בדלילות האוכלוסין רק לאלסקה. בוויומינג עובר רכס הרי הרוקי, ויש בה פארקים לאומיים רבים, ובהם אפשר למנות את הפארק הלאומי ילוסטון ואת הפארק הלאומי גרנד טיטון, שבהם יש נופים ואוצרות טבע בהיקף מרשים.
מבחינה מינהלית מחולקת ויומינג ל-23 מחוזות. ראו פירוט בהמשך.
ממשל ופוליטיקה

על פי חוקת ויומינג, הרשות המחוקקת במדינה מורכבת מבית נבחרים המונה שישים חברים ומסנאט המונה שלושים חברים. בראש הרשות המבצעת עומד מושל והוא נעזר במספר בעלי תפקידים מוגדרים. לא קיימת משרת סגן מושל. בראש הרשות השופטת עומד בית משפט עליון המונה חמישה חברים. בניגוד למדינות אחרות בארצות הברית, אין בוויומינג בית משפט נפרד לערעורים.
בשל מיעוט האוכלוסייה מייצג את ויומינג נציג יחיד בבית הנבחרים של ארצות הברית, ובסך הכל יש לה שלושה נציגים בקונגרס, יחד עם הייצוג בסנאט שאליו שולחת כל מדינה בארצות הברית שני נציגים ללא קשר לגודלה. בהתאם לכך מונה חבר האלקטורים של ויומינג שלושה חברים, ויש לה היחס הגבוה ביותר בארצות הברית בין מספר האלקטורים לגודל האוכלוסייה. הסנאטורים המייצגים את המדינה הם סינתיה לומיס וג'ון באראסו הרפובליקנים.
ויומינג הייתה הטריטוריה האמריקאית הראשונה ולאחר מכן המדינה הראשונה באיחוד שהעניקה זכות הצבעה לנשים. ויומינג היא גם חלוצה במינוי נשים לתפקידים ציבוריים ברשות השופטת, והיא המדינה הראשונה שנבחרה בה אישה לתפקיד מושלת.
באופן מסורתי תושבי ויומינג נוטים לימין השמרני, והיא נחשבת כמעוז של המפלגה הרפובליקנית הן בבחירות פדרליות והן בבחירות למשרות ברמת המחוז והמדינה. מאז 1978 ייצגו את המדינה בקונגרס נציגים מן המפלגה הרפובליקנית בלבד (נכון ל-2021) מאז שנות החמישים, המועמד לנשיאות המפלגה הרפובליקנית מוביל את המדינה למעט בשנת 1964.
כלכלה

ב-2005 עמד התל"ג של ויומינג על 27.4 מיליארד דולר. שיעור האבטלה ב-2006 היה 3.3%, נמוך מן השיעור הממוצע בארצות הברית שעמד על 4.6%.
כלכלת ויומינג נשענת בעיקר על ניצול משאבי טבע ועל ענף התיירות.
משאבי הטבע העיקריים הם פחם, גז טבעי, נפט, טרונה (מינרל אוופוריטי המשמש לייצור נתרן פחמתי. ויומינג מספקת כרבע מן התפוקה העולמית) ומינרלים נוספים. בעבר פעלו בוויומינג מכרות אורניום, אך כמעט כולם נסגרו עם הירידה במחירי האורניום בשנות ה-80 של המאה ה-20.
ענף התיירות הוא מקור הכנסה ותעסוקה מרכזי. למעלה משישה מיליון מטיילים ביקרו ב-2002 בפארקים הלאומיים בוויומינג.
החקלאות הייתה בעבר ענף מרכזי במדינה, אך איבדה את חשיבותה הכלכלית. עם זאת נותר לה מקום מרכזי בזהות התרבותית ובאורח החיים בוויומינג. הגידולים החקלאיים העיקריים הם בקר לבשר, כבשים לצמר, סלק סוכר, דגנים ומספוא.
שיעור המיסוי במדינה נמוך ביותר. בניגוד לרוב מדינות ארצות הברית אין בוויומינג מס הכנסה. מדיניות זו מתאפשרת הודות להכנסות הגבוהות מזכיונות לניצול אוצרות הטבע ומתיירות.
דמוגרפיה

פרק זה לוקה בחסר. אנא תרמו לוויקיפדיה ו.
דמוגרפיה > הערים הגדולות

שאיין
קספר
לאראמי
תחבורה > כבישים עיקריים שחוצים את המדינה

כביש בין-מדינתי 25
כביש בין-מדינתי 80
כביש בין-מדינתי 90
כביש 14
כביש 20
כביש 26
כביש 89
כביש 191
מחוזות, אזורים וערים > מחוזות

| 0 | 1 | 2 | 3 | 4 | 5 |
| --- | --- | --- | --- | --- | --- |
|  אלבני  ביגן הורן  ג'ונסון  גושן |  הוט ספרינגס  ואשאקי  וסטון  טטון |  יואינטה  לאראמי  לינקולן  נטרונה |  ניובררה  סאבלט  סוויטווטר  פארק |  פלאט  פרימונט  קונוורס  קמפבל |  קרבון  קרוק  שרידן |
מחוזות, אזורים וערים > אזורים

אזור פאודר ריבר
השכלה

בוויומינג נמצאות האוניברסיטאות הבאות:
אוניברסיטת ויומינג
מכללת קספר
המכללה הקהילתית ויומינג המערבית
מכללת מרכז ויומינג
סמלי המדינה

| סמלי מדינת ויומינג> דגל.דגל ויומינג Flag of Wyoming | סמלי מדינת ויומינג> סמל.סמל ויומינג Seal of Wyoming | סמלי מדינת ויומינג> מוטו. | סמלי מדינת ויומינג> כינוי. |  |
| --- | --- | --- | --- | --- |
|  |  | "שוויון זכויות" "Equal Rights" | "מדינת השוויון" "Equality State" |  |
| עץ | פרח | ציפור | חיה | דינוזאור |
| צפצפה משולשת Populus deltoides | קסטייחה Indian paintbrush | סטורנלה נגלקטה Western meadowlark | ביזון אמריקאי Bison bison | טריצרטופס Triceratops |
הערות שוליים

↑  Larson, T. A. (1990). History of Wyoming. University of Nebraska Press. ISBN 978-0-803-27936-0.
↑  "Wyoming", Religious Landscape Study, Pew Research Center
↑  "U.S. Census Bureau Data". U.S. Census Bureau. 2010. Retrieved 2011-07-13.
1 2  American FactFinder – Results
↑  "Annual Estimates of the Resident Population: April 1, 2010 to July 1, 2013". United States Census Bureau. Retrieved 6 September 2014.
↑  "Table 1. Annual Estimates of the Population of Metropolitan and Micropolitan Statistical Areas: April 1, 2010 to July 1, 2014" (CSV). 2014 Population Estimates. United States Census Bureau, Population Division. March 2015. Retrieved March 26, 2015.
| --- | --- |
בקרת זהויות :  NLI: 987007554956305171  BNE: XX5083025  CANTIC: a1144938x  CiNii: DA0485593X  GND: 4067130-6  ISNI: 0000 0004 0424 3755  LCCN: n79022108  MusicBrainz: c2dca60c-5a5f-43b9-8591-3d4e454cac4e  NARA: 10045107  NDL: 00629502  NKC: ge134591  SELIBR: 162696  SUDOC: 176154604  VIAF: 152404063   WorldCat (עם VIAF): 152404063 
נוף טיפוסי בפארק הלאומי גרנד טיטון
מפת צפיפות האוכלוסין של מדינת ויומינג
אלקטרו סווינג

| --- | --- |
 מקורות סגנוניים:  סווינג • האוס • ג'אז • היפ הופ • EDM
 מקורות תרבותיים:  שנות ה-90 המוקדמות של המאה ה-20, ארצות הברית ואירופה
 נושאים קרובים
 נו-דיסקו, נאו-סווינג, נו ג'אז
 
אלקטרו סווינג או סווינג האוס הוא ז'אנר של מוזיקת דאנס אלקטרונית המשלב את ההשפעה של סווינג וג'אז (קלאסי או מודרני) בשילוב עם האוס והיפ הופ. דוגמאות מוצלחות לז'אנר יוצרות סאונד שנגיש יותר לאוזן המודרנית ולרחבת הריקודים, אך שומר גם על הריגוש והאנרגיה של כלי מתכת חיים ושל הקלטות הסווינג המוקדמות. קבוצות אלקטרו סווינג כוללות בדרך כלל זמרים, מוזיקאים שמנגנים בכלי ג'אז מסורתיים (למשל חצוצרה, טרומבון, קלרינט או סקסופון) ולפחות תקליטן אחד.
אמנים בולטים

Boogie Belgique
Caravan Palace
Caro Emerald
Chinese Man
Deluxe
Dimie Cat
Parov Stelar
Yolanda Be Cool
ביצועים במצעדים

האלבום Robot Face (מסוגנן <|°_°|>) של הלהקה הצרפתית Caravan Palace הגיע למקום השלישי במצעד האלבומים המובילים של ארצות הברית לדאנס/אלקטרוני ב־Billboard בשנת 2015.
"We No Speak Americano" היה להיט באוסטרליה ובאירופה, וזכה להצלחה בארצות הברית בבילבורד הוט 100.
הערות שוליים

↑  "Deluxe Interview (Chinese Man Records)". Electro-Swing.com. 2012. אורכב מ-המקור ב-5 בפברואר 2015. נבדק ב-29 באפריל 2018. {{cite web}}:  (עזרה)
↑  "CARAVAN PALACE: CHART HISTORY". Billboard.
↑  "Yolanda Be Cool We No Speak Americano Chart History". Billboard. נבדק ב-27 ביוני 2018. {{cite web}}:  (עזרה)
מחוזות אלבמה

במדינת אלבמה שבארצות הברית ישנם 67 מחוזות. הגדול שבמחוזות אלבמה הוא מחוז בולדווין (4,118 קמ"ר), הקטן שבהם הוא מחוז אטווה (1,386 קמ"ר), והמאוכלס שבהם הוא מחוז ג'פרסון (658,466 תושבים נכון ל-2010). עיר הבירה של אלבמה, מונטגומרי, נמצאת במחוז מונטגומרי.
סירקוזה (נפה)

| --- | --- |
סמל סירקוזהסמל סירקוזה

 מדינה:  איטליה איטליה
 מחוז:  סיציליה סיציליה
 מושל:  Nicola Bono
 רשות מחוקקת:  Provincial Council of Syracuse 
 בירת הנפה:  סירקוזה 
 תאריך ייסוד:  1865 
 שטח:  2,109 קמ"ר
 תאריך נטישה:  4 באוגוסט 2015 
 אוכלוסייה:  ‏
  ‑ בנפה:  398,178 (2005)
  ‑ צפיפות:  973 נפש לקמ"ר (2005)
 קואורדינטות:  37°05′00″N 15°17′00″E﻿ / ﻿37.083333333333°N 15.283333333333°E﻿ / 37.083333333333; 15.283333333333 
 אזור זמן:  UTC +1
 http://www.provincia.siracusa.it
  מפת מיקום  מפה מפורטת     לחצו כדי להקטין חזרה    לחצו להגדלה       תת-נפות  של נפת סירקוזה tabBackground:;tabBorder:#aaa;defaultTab:0;
 
נפת סירקוזה (באיטלקית: Provincia di Siracusa) היא נפה במחוז האוטונומי סיציליה שבאיטליה.
גאוגרפיה

הנפה משתרעת על שטח של 2,109 קמ"ר, בשנת 2005 התגוררו בה 398,178 נפש ובירתה בעיר סירקוזה. היא שוכנת בדרום-מזרחה של סיציליה, וגובלת בנפת קטניה מצפון, בנפת רגוזה מערב; בים היוני ממזרח. שמה נגזר משם השבט היווני "סוראקוסה" (Συράκουσαι) שמשמעו "ביצה".
הגידולים החקלאיים בנפה הם זיתים, דגנים, שקדים, תאנים, הדרים, גפנים, כותנה ועוד. משק החי כולל גידול כבשים, עזים ובקר. בנפה גם תעשייה פטרוכימית.
הערים העיקריות בנפה, נוסף על סירקוזה, הן אוגוסטה, נוטו (איטליה) ו-ולנטיני.
הארי קובי

| --- | --- |

קפטן הארי קובי ב-1919
 לידה:  26 באוגוסט 1894 פראהן, ויקטוריה, אוסטרליה אוסטרליה
 פטירה:  11 בנובמבר 1955 (בגיל 61) היידלברג, ויקטוריה אוסטרליה אוסטרליה
 מקום קבורה:  Springvale Botanical Cemetery 
 מדינה:  אוסטרליה 
 השתייכות:   חיל האוויר המלכותי האוסטרלי
 תקופת הפעילות:  1912–1946 (כ־34 שנים)
 דרגה:  קומודור אוויר
 פעולות ומבצעים
 מלחמת העולם הראשונה החזית המערבית  מתקפת האביב  קרב אמיין  מלחמת העולם השנייה המערכה בדרום מערב האוקיינוס השקט  המערכה בפיליפינים (1945-1944)  קרב בורנאו
 עיטורים
  מפקד במסדר האימפריה הבריטית    אות השירות המצוין    צלב התעופה המצוינת    מדליית החירות הנשיאותית (ארצות הברית) 
 תפקידים אזרחיים
 מחלקת התעופה האזרחית של אוסטרליה מנהל אזורי (1954-1947)  מנהל טיסות
 
קומודור אווירייה (אנ') ארתור הנרי (הארי) קובי (באנגלית: Arthur Henry (Harry) Cobby‏; 26 באוגוסט 1894 – 11 בנובמבר 1955) היה טייס קרב אוסטרלי. הוא היה אלוף ההפלות המוביל של קורפוס התעופה האוסטרלי (אנ') (Australian Flying Corps), הגוף הצבאי שקדם לחיל האוויר המלכותי האוסטרלי (RAAF), במהלך מלחמת העולם הראשונה, כשלזכותו נרשמו 29 הפלות בתקופה בת פחות משנה. קובי נולד והתחנך במלבורן ועבד כפקיד בנק כשפרצה מלחמת העולם הראשונה. מעבידו מנע ממנו להתגייס לחיל המשלוח (אנ') (First Australian Imperial Force) של הצבא האוסטרלי עד 1916. לאחר שסיים אימוני טיסה באנגליה הוא שירת בחזית המערבית בטייסת מספר 4 של קורפוס התעופה האוסטרלי. על הישגיו כטייס קרב זכה באות השירות המצוין ובצלב התעופה המצוינת.
הישגיו הקנו לו מעמד של גיבור לאומי, והוא עבר לחיל האוויר המלכותי האוסטרלי (RAAF) עם הקמתו ב-1921 ועלה בסולם הדרגות עד למעמד של מפקד גף. קובי פרש מחיל האוויר האוסטרלי ב-1936 והצטרף לרשות התעופה האזרחית, אך התגייס מחדש עם פרוץ מלחמת העולם השנייה ב-1939. הוא מילא תפקידים בכירים בחיל האוויר, כולל מנהל הגיוס (אנ') ומפקד זירת האוויר של האזור הצפון-מערבי (אנ'). ב-1943 הוענקה לקובי מדליית ג'ורג' (אנ') כהוקרה על הצלת ניצולים מהתרסקות מטוס. הוא מונה למפקד האווירי של קבוצת הפעולה מספר 10 (אחר כך Australian First Tactical Air Force (אנ')) שנה אחר כך, אך הועבר מתפקידו בעקבות מרד מורוטאי באפריל 1945. קובי פרש מחיל האוויר ב-1946 ושירת ברשות התעופה האזרחית (אנ') עד מותו ב-1955.
קורות חייו עד הגיעו לבריטניה במלחמת העולם הראשונה

ארתור הנרי קובי נולד בפרבר פראהרן (Prahran) של העיר מלבורן במדינת ויקטוריה, בנם של ארתור אדוארד סטנלי קובי (Arthur Edward Stanley Cobby), כרטיסן בטראם, ואשתו אליס. ארתור הנרי קובי, הידוע יותר בכינויו הארי, השלים את לימודיו בקולג' האוניברסיטה בארמאדייל (Armadale) הסמוכה למלבורן, בטרם גויס ליחידת המילואים האוסטרלים מס' 46 (רובאי ברייטון) ב-1912 והועבר אחר כך ליחידה מספר 47.
כשפרצה מלחמת העולם הראשונה ניסה קובי להתגייס לחיל המשלוח של הצבא האוסטרלי (First Australian Imperial Force), אך מעבידו, בנק חבר העמים של אוסטרליה (Commonwealth Bank), סירב לשחררו ממשרתו, פקיד בבנק, שנחשב מקצוע חיוני. בסופו של דבר הוא הצליח להצטרף לקורפוס האווירייה האוסטרלי (AFC - ראשי תיבות של Australian Flying Corps) בדצמבר 1916, אף שהביע חוסר עניין בהטסת מטוסים. הוא נמנה עם המייסדים של טייסת מספר 4 של ה-AFC, ועלה על סיפונה של הספינה אומרה (Omrah) ב-17 בינואר 1917.
בין מלחמות העולם

ב-25 באפריל 1919, כשעדיין עסק בהדרכת טייסים באנגליה מסוף המלחמה, נבחר קובי להוביל את מטס ה-AFC של יום האנזא"ק מעל לונדון, בנוכחות הנסיך מוויילס, בתיאום עם מצעד החיילים האוסטרלים. המטס כלל 50 מטוסים, והם ביצעו סדרה של תמרונים מסוכנים מעל לראשו של הנסיך המבוהל. קובי טען אחר כך שהוא טס כה נמוך לחיילים הצועדים, עד שכידוניהם חוררו כמעט את תחתית המטוס. היה זה, אמר קובי, "קרוב לוודאי הדבר המטופש ביותר שעשיתי בחיי". הוא חזר לאוסטרליה במאי 1919, ונשא לאישה את הילדה מוד אורבן (Hilda Maude Urban) בקולדפילד (Caulfield) שבמדינת ויקטוריה, ב-24 באפריל 1920. לזוג נולדו שני ילדים, בן ובת. בעקבות פירוק ה-AFC, הועבר קובי לקורפוס האוויר האוסטרלי (Australian Air Corps) לפני שהצטרף לחיל האוויר המלכותי האוסטרלי (ה-RAAF), שהוקם ב-1921. דרגתו הייתה קצין טייס (Flying Officer - מקביל לסגן, קפטן (Flight Lieutenant) של כבוד). הוא היה אחד מ-21 הקצינים המקוריים של חיל האוויר המלכותי האוסטרלי בעת הקמתו במרץ 1921. ההצבה הראשונה שלו, יחד עם מרבית עמיתיו, הייתה בטייסת מעורבת, שצוידה בעיקר במטוסי קרב מדגם S.E.5 של ה-Royal Aircraft Factory ובמפציצים מדגם DH.9 של חברת Airco, בבית הספר לטיסה מספר 1 של חיל האוויר המלכותי האוסטרלי בבסיס האווירי בפוינט קוק, הסמוכה למלבורן. קפטן קובי התמנה למפקד טייסת מספר 1 של ה-RAAF כאשר זו הוקמה בפוינט קוק ב-1 ביולי 1925. הוא שירת בתפקיד זה עד אוגוסט 1926.
ב-1927 קודם קובי לדרגת Squadron Leader (המקבילה לרב-סרן או למייג'ור בצבא אוסטרליה). ב-13 בינואר 1930 החליף את פרנק לוקיס (Frank Lukis‏; 1966-1896) כמפקד טייסת מספר 3 בבסיס ריצ'מונד שבניו סאות' ויילס. באותה תקופה היה מפקד הטייסת גם מפקד הבסיס. בדצמבר 1930 ערך השליש הראשי של חיל האוויר האוסטרלי, קומודור אווירייה ריצ'רד ויליאמס (Richard Williams‏; 1980-1890), ביקורת בבסיס ריצ'מונד. ויליאמס מצא את הבסיס במצב של הזנחה גדולה. הוא הורה לכל האנשים בבסיס לצעוד לפניו, ואז נשא בפניהם את מה שתואר אחר כך כ"נאום נזיפה אדיר" ("an almighty dressing down"), ואיים כי חופשת חג המולד תבוטל אם המקום לא יעבור ניקוי יסודי. ב-22 בנובמבר 1931 העביר קובי את הפיקוד על הטייסת לוויליאם בוסטוק (William Bostock‏; 1968-1892).
ב-1 במאי 1933 קודם קובי לדרגת Wing Commander (מקביל לאלוף-משנה), ושירת אחר כך כקצין המודיעין של חיל האוויר האוסטרלי. בתפקידו זה עמד קובי בראש ועדה בין-משרדית שהוקמה באוגוסט 1933, כדי לבחון את האפשרות של ביצוע סקרים מן האוויר וצילומי אוויר, במטרה לקדם את הפיתוח הלאומי. ממצאי הוועדה הוגשו באפריל 1934, וכללו המלצה שסוכנויות הממשל ישתמשו בשירותים מסוג זה. מסקנות הוועדה הובילו בסופו של דבר להקמת טייסת הסקר של צפון אוסטרליה, מאנשי הצוות והמטוסים של טייסת מספר 1, באפריל 1935. התוצאות מסקרים אלו של קווינסלנד והטריטוריה הצפונית היו מקור למידע רב ערך, כאשר הוקמו בהן שדות תעופה צבאיים ומתקנים אחרים לאחר שפרצה מלחמת העולם השנייה. עם זאת, קובי היה חסר מנוח בתקופה שבין מלחמות העולם והוא פרש מחיל האוויר כדי להצטרף לרשות התעופה האזרחית (Civil Aviation Board) של אוסטרליה, כמנהל התפעול, ב-1936. בנוסף, תרם קובי מאמרים לכתבי העת לתעופה, דוגמת Australian Airmen (אנשי צוות אוויר אוסטרלים) ו-Popular Flying (תעופה פופולרית). תפקידיו ברשות התעופה האזרחית כללו בדיקת מטוסים, הנפקת רישיונות ואישור על כשירות טיסה, תחזוקה של שירותי רדיו ומטאורולוגיה וקשר עם חיל האוויר המלכותי האוסטרלי.